སྐབས་ཞིག་ལ།དྲི་བཟང་ཕྱུག་གིས་མགོ་བོ་དཀྱགས་ནས་ལྟ་ཙ་ན།ཁྲག་མཚོའི་སྟེང་གི་མུ་མེད་ཁུ་སུམ་གྱི་མུན་ནག་ཁྲོད་ན།འོད་ཕྲ་མོ་ཆེམ་ཆེམ་བྱེད་པའི་དངུལ་གྱི་སྡོམ་སྐུད་ཞིག་ནམ་མཁའ་ནས་བབ་པ་མཐོང་།སྡོམ་སྐུད་དེ་ཀུན་ལ་དོགས་པ་བཞིན་འོད་གསལ་ལ་མི་གསལ་བ་ཞིག་འཚེར་ཞིང་དྲི་བཟང་ཕྱུག་གི་ཀླད་ལ་དཔྱངས།དེ་མཐོང་ཙ་ན།དྲི་བཟང་ཕྱུག་ཤིན་ཏུ་དགའ་སྟེ།སྤྲོ་བའི་ཐལ་མོ་བརྡབས།ཁོས་བསམ་པར་སྡོམ་སྐུད་ལ་འཇུས་ཏེ་ཡར་འཛེག་ན།སྡུག་བསྔལ་གྱི་རྒྱ་མཚོ་འདི་ལས་ཐར་བ་ངེས་སྟེ།ལམ་ལ་སོང་ན་བདེ་བ་ཅན་གྱི་ཞིང་ལའང་མི་ཐོན་རྒྱུ་མེད་པས།དེ་ལྟར་ན།སྤུ་གྲིའི་ཚལ་ལ་འགྲོ་མི་དགོས་ཅིང་ཁྲག་མཚོའི་མནར་བའང་མྱོང་མི་དགོས་སོ་སྙམ།།